CELEX: 62011CA0401
Language: lt
Date: 2013-04-11 00:00:00
Title: Byla C-401/11: 2013 m. balandžio 11 d. Teisingumo Teismo (trečioji kolegija) sprendimas byloje ( Nejvyšší správní soud (Čekijos Respublika) prašymas priimti prejudicinį sprendimą) Blanka Soukupová prieš Ministerstvo zemědělství (Žemės ūkis — EŽŪOGF — Reglamentas (EB) Nr. 1257/1999 — Parama kaimo plėtrai — Ankstyvo išėjimo į pensiją parama — Ne jaunesnis kaip 55 metų perduodantis asmuo, perdavimo momentu dar nesulaukęs įprasto pensinio amžiaus — Sąvoka „įprastas pensinis amžius“ — Nacionalinės teisės aktai, kuriuose nustatytas skirtingas pensinis amžius atsižvelgiant į lytį, o moterims pagal užaugintų vaikų skaičių — Bendrieji vienodo požiūrio ir nediskriminavimo principai)

1.6.2013   
            
            
               LT
            
            
               Europos Sąjungos oficialusis leidinys
            
            
               C 156/7
            
         2013 m. balandžio 11 d. Teisingumo Teismo (trečioji kolegija) sprendimas byloje (Nejvyšší správní soud (Čekijos Respublika) prašymas priimti prejudicinį sprendimą) Blanka Soukupová prieš Ministerstvo zemědělství
   
   (Byla C-401/11) (1)
   
   (Žemės ūkis - EŽŪOGF - Reglamentas (EB) Nr. 1257/1999 - Parama kaimo plėtrai - Ankstyvo išėjimo į pensiją parama - Ne jaunesnis kaip 55 metų perduodantis asmuo, perdavimo momentu dar nesulaukęs įprasto pensinio amžiaus - Sąvoka „įprastas pensinis amžius“ - Nacionalinės teisės aktai, kuriuose nustatytas skirtingas pensinis amžius atsižvelgiant į lytį, o moterims pagal užaugintų vaikų skaičių - Bendrieji vienodo požiūrio ir nediskriminavimo principai)
   2013/C 156/10
   Proceso kalba: čekų
   
      Prašymą priimti prejudicinį sprendimą pateikęs teismas
   
   
      Nejvyšší správní soud
   
   
      Šalys pagrindinėje byloje
   
   
      Ieškovė: Blanka Soukupová
   
      Atsakovė: Ministerstvo zemědělství
   
   
      Dalykas
   
   Prašymas priimti prejudicinį sprendimą — Nejvyšší správní soud — 1999 m. gegužės 17 d. Tarybos reglamento (EB) Nr. 1257/1999 dėl Europos žemės ūkio orientavimo ir garantijų fondo (EŽŪOGF) paramos kaimo plėtrai ir iš dalies pakeičiančio bei panaikinančio tam tikrus reglamentus (OL L 160, p. 80; 2004 m. specialusis leidimas lietuvių k., 3 sk., 25 t., p. 391) 11 straipsnio ir bendrųjų vienodo požiūrio ir nediskriminavimo principų aiškinimas — Parama anksčiau į pensiją išeinančiam ūkininkui, kuri gali būti mokama jaunesniam kaip 55 metų ūkį perduodančiam asmeniui, kuris nesulaukė įprasto pensinio amžiaus ūkio perdavimo momentu — Sąvoka „įprastas pensinis amžius“ — Nacionalinės teisės aktai, kuriuose nustatytas pensinis amžius atsižvelgiant į lytį, o moterims pagal užaugintų vaikų skaičių
   
      Rezoliucinė dalis
   
   Su Sąjungos teise ir jos bendraisiais vienodo požiūrio ir nediskriminavimo principais nesuderinama tai, kad taikant atitinkamos valstybės narės nacionalinės pensijų sistemos nuostatas dėl amžiaus, būtino teisę į senatvės pensiją įgyti, „įprastas pensinis amžius“, kaip jis suprantamas pagal 1999 m. gegužės 17 d. Tarybos reglamento (EB) Nr. 1257/1999 dėl Europos žemės ūkio orientavimo ir garantijų fondo (EŽŪOGF) paramos kaimo plėtrai ir iš dalies keičiančio bei panaikinančio tam tikrus reglamentus 11 straipsnio 1 dalies antrą įtrauką, nustatomas skirtingai, atsižvelgiant į pareiškėjo, prašančio anksčiau į pensiją išėjusių ūkininkų paramos, lytį, o moteriškos lyties pareiškėjų atveju — į suinteresuotosios užaugintų vaikų skaičių.
   
      (1)  OL C 311, 2011 10 22.